שלל דמויות שלטוניות ממשיכות לקבל כספי ציבור ולהשתמש בהם, גם שנים ארוכות אחרי שסיימו את תפקידם. אז החלטנו לצאת בסדרת מיני בדיקות: מי מקבל מאיתנו ולמה? הדגש: מציאת פרצות וסגירתן.  והפעם: שבח וייס. חבר כנסת בשנים 1981-1999 ויו"ר הכנסת ה- 13
מסתבר שמעבר לפנסיה ולמענקי פרישה שקיבל, שבח וייס מנצל חוק ישן שמתיר ליו"ר כנסת בדימוס לקבל "שירותי משרד" – על חשבון הציבור. וייס מוציא על עוזרת בודדת כרבע מיליון שקל מדי שנה. שוחחתי עם וייס, והוא הסביר ש"יש זכויות ליושבי ראש כנסת לשעבר מתקנון הכנסת. אני משתמש בזה לעוזרת פרלמנטארית כבר שנים רבות". הציבור לדעתך צריך לממן זאת?"כיהנתי כ- 20 שנה חבר כנסת. היא עוברת על המסמכים שלי ומאגדת אותם. היא מלווה אותי עוד משנת 88 ועובדת הרבה".מה היא עושה? חלפו מאז כהונתו של וייס 20 שנה. כמה נאומים אפשר לתייק?ומה החוק אומר? בדקנו. בעבר מימון שירותי המשרד של יו"ר הכנסת היה תקציב לכל החיים – עד שדליה איציק שמה סוף לחגיגה הזאת וקבעה שהזכאות היא ל- 5 שנים בלבד מסיום הכהונה. אלא מה? היו"רים שלפני איציק הוחרגו מהשינוי, בהם וייס.בפרק הבא אעבור לבית הנשיא: מכירים מישהו שעובד עם נשות הנשיאים לשעבר? כתבו לי 